Държавен вестник, бр. 21, 2021 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  21
мерките в областта на енергийната ефектив-
ност в промишлеността;“.
§ 5. В чл. 9 се правят следните допълнения:
1. Създава се т. 1:
„1. разработва съвместно с министъра 
на енергетиката дългосрочна национална 
стратегия за подпомагане обновяването на 
националния сграден фонд от жилищни и 
нежилищни сгради до 2050 г.;“.
2. Създават се т. 7 и 8:
„7. предоставя на министъра на енерге-
тиката ежегодно в срок до 31 декември на 
съответната година информация за изпълне-
ние на политиката и мерките за енергийна 
ефективност в жилищни сгради и информа-
ция за изпълнение на мерките за енергийна 
ефективност в нежилищни сгради, финан-
сирани с публични средства по оперативни 
програми, които организира, координира и 
контролира в рамките на функционалната 
му компетентност;
8. предоставя на министъра на енергетиката 
ежегодно в срок до 31 декември информация 
за изпълнение на политиката по разработва-
нето и хармонизирането с правото на Евро-
пейския съюз на подзаконовите нормативни 
актове, свързани с енергийната ефективност, 
издадени самостоятелно или съвместно със 
съответните министри.“
§ 6. В чл. 10 се създава т. 1:
„1. предоставя на министъра на енерге-
тиката ежегодно в срок до 31 декември на 
съответната година информация за изпълне-
ние на политиката и мерките за енергийна 
ефективност в сектор „Транспорт“;“.
§ 7. В чл. 11, ал. 6 се правят следните 
изменения и допълнения:
1. В т. 5 думата „март“ се заменя с „януари“.
2. Точка 6 се изменя така:
„6. представя на министъра на енергетиката 
ежегодно в срок до 15 март списък на задъл-
жените лица по чл. 14а, ал. 4 и техните ин-
дивидуални цели за енергийни спестявания;“.
3. Създават се нова т. 18 и т. 19 и 20:
„18. организира ежегодно в срок до 31 март 
изготвянето и публикуването на анализ на 
състоянието на енергийната ефективност в 
страната и на годишния напредък по изпълне-
нието на политиката и мерките за повишаване 
на енергийната ефективност, включително 
на изпълнението на целта по чл. 14а, ал. 1;
19. участва в разработването на дълго-
срочна национална стратегия за подпомагане 
обновяването на националния сграден фонд 
от жилищни и нежилищни сгради до 2050 г.;
20. организира изготвянето на информация 
за напредъка по изпълнението на политиката 
и мерките за повишаване на енергийната 
ефективност за целите на докладването по 
Интегрирания план в областта на енергетиката 
и климата на Република България съгласно 
Регламент (ЕС) 2018/1999 на Европейския 
парламент и на Съвета от 11 декември 2018 г. 
относно управлението на Енергийния съюз 
и на действията в областта на климата, за 
изменение на регламенти (ЕО) № 663/2009 и 
(ЕО) № 715/2009 на Европейския парламент 
и на Съвета, директиви 94/22/ЕО, 98/70/ЕО, 
2009/31/ЕО, 2009/73/ЕО, 2010/31/ЕС, 2012/27/
ЕС и 2013/30/ЕС на Европейския парламент 
и на Съвета, директиви 2009/119/ЕО и (ЕС) 
2015/652 на Съвета и за отмяна на Регламент 
(ЕС) № 525/2013 на Европейския парламент и 
на Съвета (OB, L 328/1 от 21 декември 2018 г.) 
и я представя на министъра на енергетиката;“.
4. Досегашната т. 18 става т. 21.
§ 8. В чл. 12, ал. 6 думите „1 март на го-
дината, следваща годината на изпълнение на 
съответните дейности и мерки“ се заменят с 
„15 декември на отчетната година“.
§ 9. Член 13 се изменя така:
„Чл. 13. (1) Националните цели за енергийна 
ефективност се определят като количество 
спестявания в първичното и в крайното 
енергийно потребление. 
(2) Националните цели за енергийна ефек-
тивност се определят:
1. в Националния план за действие по 
енергийна ефективност за периода от 1 януари 
2014 г. до 31 декември 2020 г.; 
2. в Интегрирания план в областта на енер-
гетиката и климата на Република България 
за периода от 1 януари 2021 г. до 31 декември 
2030 г. 
(3) При определянето на националните 
цели по ал. 2 се отчита прогнозното пър-
вично и крайно енергийно потребление до 31 
декември 2020 г., съответно до 31 декември 
2030 г., въз основа на:
1. потенциала за спестяване на енергия по 
икономически ефективен начин;
2. развитието на брутния вътрешен продукт 
и прогнозите за него;
3. промените в количествата внесена и 
изнесена енергия;
4. промените в енергийния микс, оползот­
воряването на енергията от възобновяеми 
източници, използването на ядрена енергия, 
изграждането на съоръжения за улавяне и 
съхранение на въглероден диоксид;
5. действащите мерки за повишаване на 
енергийната ефективност, изпълнени в из-
минал период.“
§ 10. В чл. 14 ал. 6, 7, 8, 9, 10 и 11 се от-
менят.
§ 11. Създават се чл. 14а и 14б:
„Чл. 14a. (1) За подпомагане изпълнението 
на националната цел за енергийна ефектив-
ност по чл. 13, ал. 2, т. 2 се въвежда схема 
за задължения за енергийни спестявания и 
алтернативни мерки, които да осигурят пос-
тигането на обща кумулативна цел за енер-
гийни спестявания при крайното потребление